MAGYARORSZÁGI PULMONATAK ANATÓMIÁJA. 
89 
könnyen szembe, hanem azért is, mert a hímnős vezetéktől eltérően kissé 
pigmentes. Fehérjemirigye meglehetősen kicsiny, nagyjából háromszög¬ 
alakú, laza állományú, bolyhos felületű. Pete-ondóvezetékének felső része 
lapított csőalakú, az alsó pedig félhengeres. Uterusa tág, erősen redőzött 
s különösen a fehérjemirigy gyei közvetetlenül határos része alkot hatalmas 
redőket, a redők alább, a petecsatorna felé egyre kisebbek lesznek. Pros- 
tatája széles, lapos, az uterustól végig élesen elválik s különösen éles a 
határuk a fehérjemirigy közelében, úgyannyira, hogy ez a rész kettősen 
tarajos. Pete csatornájának felső része az 
uterushoz hasonlatosan redőzött, lapos, alsó 
része hengeres, síma felületű; hüvelye a 
petecsatornánál hosszabb, tágasabb, lapí¬ 
tott, két csőből összetettnek látszik, me¬ 
lyek egyike mintegy a párzótáskának, a 
másik pedig a petecsatornának a folyta¬ 
tása, a két részt hosszanti bemélyedés vá¬ 
lasztja el egymástól. Párzótáskája hatal¬ 
masan fejlett, nyele nagyon hosszú és 
vastag, hengeres, vége hatalmas, öblös, 
tojásdadalakú tartálylyá duzzadt meg; a 
nyél függeléke kicsiny, a betorkolása közelé¬ 
ben ágazik ki, kezdetben nagyon vékony, 
majd fokozatosan megvastagszik; rövid 
szárú, de nagyon sűrűn egymás mellé 
sorakozó hurkokat alkot, úgy hogy olvasó- 
szerűnek látszik; állományát illetőleg a 
párzótáska többi részétől elütően sárgás 
hyalin. Penise és ondócsatornája a csoportra jellemző módon nem hatá¬ 
rolódik el élesen, hanem a hengeres penis éles határ nélkül megy át a 
szintén vastag, hengeres, rövid ondócsatornába, a kettőnek a határa azon¬ 
ban nyilvánvalóan a külsőleg egységes csatorna legvékonyabb része táján 
keresendő, melytől kiindulva egyrészt a penis, másrészt az ondócsatorna 
sokkal vastagabbá válik. Az ondócsatorna a legvastagabb a párzótáska 
beömlésének a magasságában, a honnan kezdve a női ivarvezetékkel 
való egyesülése tájáig ismét vékonyodik. A penisnek külön visszahúzó¬ 
izma nincs ; az ivarkészülék az egyetemes visszahúzó-izomrendszerrel 
egy kétágú izom közvetítésével függ össze, mely ágak egyike a párzó¬ 
táska nyeléhez, a másika pedig az ondócsatornához tapad, körülbelül 
annak legvastagabb része táján. A szemtartónyél visszahúzóizma szabadon 
fekszik az ivarkészülék mellett. 
Idegrendszerére jellemző connecti vumainak arány lagos 
68. rajz. 
A Clausilia (Idyla) rugicollis Rm. 
ivarkószüléke. 
